CELEX: E2015P0019
Language: et
Date: 2015-07-29 00:00:00
Title: EFTA järelevalveameti 29. juulil 2015. aastal Liechtensteini Vürstiriigi vastu algatatud hagi (Kohtuasi E-19/15)

10.12.2015   
            
            
               ET
            
            
               Euroopa Liidu Teataja
            
            
               C 410/3
            
         EFTA järelevalveameti 29. juulil 2015. aastal Liechtensteini Vürstiriigi vastu algatatud hagi
   (Kohtuasi E-19/15)
   (2015/C 410/03)
   EFTA järelevalveamet, Rue Belliard 35, 1040 Bruxelles/Brussel, Belgique/België, keda esindavad Markus Schneider, Clémence Perrin ja Marlene Lie Hakkebo, on algatanud 29. juulil 2015. aastal EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et Liechtensteini Vürstiriik ei ole täitnud oma kohustusi, mis tulenevad EMP lepingu X lisa punktis 1 viidatud õigusakti (Euroopa Parlamendi ja nõukogu direktiiv 2006/123/EÜ, 12. detsember 2006, teenuste kohta siseturul, mida on EMP lepinguga kohandatud selle protokolli nr 1 alusel) artiklitest 9, 10, 13 ja 16, ning sel määral kui asutamisõigus ja piiriüleste teenuste osutamine jäävad nimetatud õigusakti kohaldamisalast välja, et Liechtenstein ei ole täitnud oma kohustusi, mis tulenevad EMP lepingu artiklitest 31 ja 36:
               
                           a)
                        
                        
                           jättes kehtima Liechtensteini kaubandusseaduse artikli 7, millega on kehtestatud kord, mille alusel Liechtensteinis tegevust alustada kavatsevad ettevõtjad peavad taotlema selleks eelneva loa; ja
                        
                     
                           b)
                        
                        
                           jättes kehtima Liechtensteini kaubandusseaduse artikli 8 lõike 1 osas, milles on kehtestatud Liechtensteinis tegevust alustada kavatsevatele ettevõtjatele eelneva loa saamiseks ebaselged ja mitmeti tõlgendatavad tingimused (nimelt kohustus omada vajalikku personali ja kohustus osata piisaval määral saksa keelt); ja
                        
                     
                           c)
                        
                        
                           suutmata tagada, et Liechtensteinis tegevust alustada soovivatele ettevõtjatele eelneva loa taotlemise menetluse raames esitatavad nõuded, mis on eesmärgilt samaväärsed või põhiolemuselt võrreldavad nendega, mida teenusepakkuja peab juba teises või samas EMP riigis täitma, ei oleks dubleeritud, ning et kaubandusseaduse kohase lubade süsteemi menetlused ja formaalsused oleksid selgesti sätestatud; ja
                        
                     
                           d)
                        
                        
                           jättes kehtima Liechtensteini kaubandusseaduse artikli 21, millega on kehtestatud kord, mille alusel Liechtensteinis piiriüleseid teenuseid osutada soovivad ettevõtjad peavad taotlema selleks eelneva loa; ning
                        
                     
         
               2.
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi on seotud 22. juuni 2006. aasta kaubandusseaduse artikli 7 ja 21 nõuetega, et ettevõtjad, kes soovivad Liechtensteinis tegevust alustada või pakkuda seal piiriüleseid teenuseid, peavad enne tegevuse alustamist või piiriüleste teenuste pakkumist taotlema selleks loa riiklikelt ametiasutustelt.
            
         
               —
            
            
               EFTA järelevalveamet väidab muu hulgas, et sellised nõuded kujutavad endast loasüsteeme, mis ei ole tegevuse alustamise puhul kooskõlas Euroopa Parlamendi ja nõukogu 12. detsembri 2006. aasta direktiivi 2006/123/EÜ (teenuste kohta siseturul; edaspidi „teenuste direktiiv”) artikliga 9 ja piiriüleste teenuste osutamise puhul kõnealuse direktiivi artikliga 16.
            
         
               —
            
            
               EFTA järelevalveamet väidab, et ka Liechtensteini kaubandusseaduse artikkel 21, milles nõutakse, et Liechtensteinis piiriüleseid teenuseid osutada soovivad ettevõtjad teavitaksid sellest eelnevalt kirjalikult Liechtensteini ametiasutusi ja seda teavitust igal aastal uuendaks, on teenuste direktiivi artikliga 16 kokkusobimatu loasüsteem.
            
         
               —
            
            
               EFTA järelevalveamet väitel väidab Liechtenstein, et nende eelloa süsteemid olevat teenustedirektiiviga põhimõtteliselt kooskõlas, kuna neid saab põhjendada direktiivi artiklitega 9 ja 16, või vastavalt EMP lepingu artikliga 33 (või selles artiklis esitatud avaliku huviga seotud ülekaalukate põhjustega).